పారిపోయిన ఖైదీ ఎక్కడ?
అతని చేతిలో తుపాకీ.. 10 బుల్లెట్లు
న్యూస్‌టుడే, నిజామాబాద్‌ నేరవార్తలు: నిజామాబాద్‌ జిల్లా ప్రభుత్వ ఆసుపత్రిలో శనివారం రాత్రి కానిస్టేబుల్‌ను కొట్టి తుపాకీ లాక్కొని పారిపోయిన ఖైదీ జీలకర్ర ప్రసాద్‌ ఆచూకీ లభించలేదు. ఇతని కోసం ప్రత్యేక బృందాలతో గాలిస్తున్నట్లు సీపీ కార్తికేయ ఆదివారం పేర్కొన్నారు. నిందితుని వద్ద పది రౌండ్లు బుల్లెట్లు కలిగిన తుపాకీ(షార్ట్‌ వెపన్‌) ఉంది. దీంతో ముందు జాగ్రత్తగా పోలీసులు బుల్లెట్‌ప్రూఫ్‌ జాకెట్లు ధరించి గాలింపు చర్యలు చేపట్టారు. ప్రసాద్‌పై ఒక హత్యానేరం, మరో హత్యాయత్నం, పదుల సంఖ్యలో దొంగతనాలు, దోపిడీ కేసులు ఉన్నాయి. ఇతనికి ఎస్కార్ట్‌గా వెళ్లిన కానిస్టేబుళ్ల నిర్లక్ష్యంపై విచారణ చేసి క్రమశిక్షణ చర్యలు తీసుకున్నారని తెలిసింది. నిజామాబాద్‌లోని గౌతంనగర్‌కు చెందిన ప్రసాద్‌ గత పదేళ్లుగా దొంగతనాలు, దోపిడీలకు పాల్పడుతున్నట్లు పోలీసులు చెబుతున్నారు. ఎక్కువ కేసులు మాక్లూర్‌ ఠాణా పరిధిలోనే ఉన్నాయి. చిన్నాపూర్‌ గండి ప్రాంతంలో దారి దోపిడీలు చేశాడు. పలు రకాల నేరాల్లో నిందితుడిగా ఉన్నారు. కొన్నేళ్లుగా భార్యాపిల్లలకు దూరంగా ఉంటున్నట్లు సమాచారం.
paaripoyina khaidi ekkada?
athani chetilo tupaki.. 10 bulletlu
neusetude, nijamabadi neravaartalu: nijamabadi jilla prabhutva aasupatrilo sanivaaram raatri kaanistebulni kotti tupaki lakkoni paaripoyina khaidi jeelakarra prasadhe aachuki labhinchaledu. itani kosam pratyeka brundaalatoe gaalistunnatlu cp kaartikeya aadivaaram perkonnaru. nindituni vadda padi roundlu bulletlu kaligina tupaki(sharte vepan) undi. deentho mundu jaagrattagaa poliisulu bulletyproofe jaaketlu dharinchi gaalimpu charyalu chepattaru. prasaadhmai oka hatyaneram, maro hatyaayatnam, padula sankhyalo dongatanaalu, dopidi kesulu unnaayi. itaniki escartega vellina kaanistebulla nirlakshyampai vichaarana chesi kramasikshana charyalu teesukunnaarani telisindi. nijaamaabaadloni goutamnagarmoku chendina prasadhe gatha padellugaa dongatanaalu, dopideelaku paalpadutunnatlu poliisulu chebutunnaru. ekkuva kesulu makluri taanaa paridhiloonee unnaayi. chinnapuri gandi praantamlo daari dopideelu cheshaadu. palu rakala neraallo ninditudigaa unnaaru. konnellugaa bhaaryaapillalaku dooramgaa untunnatlu samacharam.